Alle, der behandler persondata, skal have en klar procedure for, hvordan de vil håndtere krav fra en registreret person, hvis denne ønsker at udøve sine rettigheder. Personen har ret til…
at få oplyst, om der indsamles og behandles personoplysninger om vedkommende
at få berigtiget urigtige data og begrænset behandlingen
at få slettet data*
at gøre indsigelse over at oplysningerne behandles og videregives til fx markedsføring
at få løbende indsigt i, hvordan vedkommendes oplysninger behandles
at kunne få udleveret sine data, så de kan overflyttes til anden udbyder (dataportabilitet)
at tilbagekalde samtykke
at klage til Datatilsynet
* medmindre det af regnskabsmæssige eller juridiske årsager skønnes, at det er nødvendigt at beholde data i en længere periode. Oplysningerne slettes senest, når eventuelle formueretlige krav er forældet.